Jy is hier: Tuis So aanbid ons Preke So aanbid ons Preke Goeie Vrydag (Kruisiging van Jesus Christus) Hebreërs 5:7-9; Matteus 26:36-39 Opregte woorde.
| | Trefslae: 4491
Die Evangelies vertel ons dat die dag waarop Jesus gekruisig is, verskeie mense teenwoordig was. Daar was die soldate wat Jesus gekruisig het, daar was Simon van Sirene wat Jesus se kruis ‘n entjie gedra het, daar was die priesterhoofde, skrifgeleerdes en familiehoofde (asook die mense wat daar verbygeloop het) wat Jesus gespot en gelaster het, daar was die twee misdadigers aan die kruis, en daar was die vroue wat Jesus reeds so vroeg as vanaf Galilea gevolg het.
Petrus. Die frisgeboude visserman, sterk genoeg om ‘n net vol vis uit die see te sleep. Dapper genoeg om die kwaaiste storm op see aan te durf. Die man wat ure vroeër die moed gehad het om sy swaard teen die hele Romeinse wag te lig. Maar kyk hoe lyk hy nou. Hy huil. Hy snik. Eenkant op ‘n hopie grond. So erken hy sy fout. So smeek hy om vergifnis. So sê sy oë wat in sy hart aangaan.
En Johannes. Ook hy het trane in sy oë. Trane wat nie iets sê van ‘n gebrek aan hoop en moed nie. Trane wat sê dat hy geweet het wat daar aan die gebeur was.
God, broers en susters, sien ons trane. Selfs die wat na binne val. Want op ‘n keer was sy trane ook al woorde wat Hy kon spreek. God ken ook ons harte. Hy weet, en net Hy weet, met watter emosies, met watter gedagtes, met watter gevoel ons vanoggend hier gaan opstaan en van sy kruis gaan wegstap. Of sy kruis ons werklik geraak het.
Hierdie week 4041
Hierdie maand 13536
Sedert 1 Januarie 2012 1154872